Diari Oficial de la Generalitat Valenciana


Sumari del DOGV 3625, del 15-11-1999 (1999/9526)

Informació pública de l'alternativa tècnica per al desenvolupament de la unitat d'execució comprensiva de l'illa número 4, corresponent al sector de planejament detallat PP-17, Bulevard 1, del nou Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9526


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenvolupament de la unitat d'execució comprensiva de l'illa número 4, corresponent al sector de planejament detallat PP-17, Bulevard 1, del nou Pla General d'Ordenació Urbana. [1999/M9526]
  
Per mitjà del present edicte, es fa públic que l'alcalde, en data de 08.10.1999, ha dictat una resolució amb el nombre 1933, en relació amb la sol·licitud de 22.12.1998, formulada per la mercantil L'Illa de Minos, SL, per a la tramitació d'una alternativa tècnica per al desenvolupament de la unitat d'execució comprensiva de l'illa número 4, corresponent al sector de planejament detallat PP-17, Bulevard 1, del nou Pla General d'Ordenació Urbana d'este terme municipal de la Vila Joiosa. La mencionada resolució, en la seua part dispositiva, expressa:
  
« ... 1. Sotmetre a informació pública l'alternativa tècnica per al desenvolupament del sector PP-17, Bulevard 1, presentada per la mercantil L'Illa de Minos SL, per mitjà d'una instància de 22.12.1998, amb el nombre de registre d'entrada 10773. Es fa expressa menció que la documentació tècnica que integra l'alternativa tècnica és una memòria i un avantprojecte d'urbanització, i se sotmet al tràmit procedimental d'informació pública, amb l'excepció que la unitat d'execució, que complirà amb les condicions de connexió i integració previstes en la fitxa de planejament, tindrà 54.107 m² de superfície en incloure's en aquesta 9.744 m² de superfície de parc litoral.
  
2. Remeteu avís previ a la publicació de l'anunci d'informació pública, amb el mateix contingut de l'edicte, als qui consten en el cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública cap persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se celebrarà en la següent data hàbil a la conclusió del termini per a presentar-les, a les oficines de la secretaria d'este ajuntament al carrer Major número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període , podran associar-se unint les seues proposicions ...».
  
El que faig públic als efectes previstos en l'article 46 de la Llei Reguladora de l'Activitat Urbanística, la qual cosa subscric en qualitat de regidor delegat d'Urbanisme, en virtut del Decret de delegació de l'alcaldia número 1.335/1999, de 7 de juliol de 1999.